laion/Wikipedia-Exotic huggingface dataset:
Lady Madonna

Lady Madonna הוא שיר רוק של להקת הביטלס שנכתב על ידי פול מקרטני (עם קרדיט משותף, כמקובל אצל הביטלס, ללנון-מקרטני). השיר הוקלט באולפני אבי רוד ב-3 בפברואר וב-6 בפברואר, לפני שהביטלס יצאו למסעם בהודו, ויצא במרץ 1968 כסינגל יחד עם השיר "The Inner Light" (הפעם הראשונה ששיר של ג'ורג' האריסון הופיע כבי סייד של סינגל). זהו הסינגל האחרון של הלהקה שיצא תחת חברת ההפקה פארלופון באנגליה; הסינגל "Hey Jude", שיצא באוגוסט של אותה שנה, כבר יצא תחת אפל רקורדס. השיר הגיע למקום הראשון במצעדים באנגליה ולמקום הרביעי במצעדים בארצות הברית. הפסנתר בשיר מושפע מפסנתרן הבלוז של שנות ה-50 פאטס דומינו. פול מקרטני אמר בשנת 1994: 'Lady Madonna' היה ניסיון שלי לכתוב בפסנתר בלוז ווגי-בוגי... משום מה, זה הזכיר לי את פאטס דומינו, אז התחלתי לשיר חיקוי שלו. זה לקח את הקול שלי למקום מוזר. דומינו בעצמו עשה גרסת כיסוי לשיר. השיר, ובמיוחד הפתיחה, דומה לשיר של האמפרי ליטלטון "בד פני בלוז" (1956). ג'ון לנון עזר לכתוב את המילים המתארות את שגרת חייה של אשה (אולי אם יחידנית) המתמודדת עם בעיה חדשה בכל אחד מימות השבוע. המילים "see how they run" נכללו בשיר לאחר שהציע לכלול אותן (הן הופיעו כבר בשיר "I Am the Walrus"). יש הקושרים את השיר לרקע הקתולי של משפחתו של מקרטני ולאמו, שהייתה מיילדת. מקרטני עצמו סיפר שקיבל השראה לשיר אחרי שראה במגזין נשיונל ג'אוגרפיק תמונה של אישה מניקה תחת הכותרת "Mountain Madonna". השיר הוקלט בחמישה טייקים ב-3 וב-6 בפברואר 1968 באולפני EMI (לימים אולפני אבי רוד) בלונדון. מקרטני הקליט את חלק הפסנתר של השיר, כשהוא מלווה ברינגו סטאר בתופים. האריסון ולנון הוסיפו את קטעי הגיטרה, מקרטני צירף את גיטרת הבס וסטאר הוסיף קטעי תופים נוספים. מקרטני הקליט את השירה (בסגנון אלביס פרסלי) ולנון והאריסון הקליטו קולות רקע. בהמשך הוקלטו כלי נשיפה. פול מקרטני - שירה ראשית,גיטרה בס, פסנתר, מחיאות כפיים ג'ון לנון - קולות רקע, גיטרה מובילה, מחיאות כפיים ג'ורג' האריסון - קולות רקע, גיטרה מובילה, מחיאות כפיים רינגו סטאר - תופים, תופי מברשות, מחיאות כפיים ביל פוביי ורוני סקוט - סקסופון טנור ביל ג'קמן והנרי קליין - סקסופון בריטון ג'ורג' מרטין - מפיק ג'ף אמריק וקן סקוט - הנדסת קול מידע על היצירה "Lady Madonna" באתר מיוזיק בריינז מידע על הקומפוזיציה "Lady Madonna" באתר AllMusic ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
אימפריאל (מחוז)

אימפריאל (באנגלית: Imperial County) הוא מחוז המשתרע על עמק אימפריאל בדרום-מזרח מדינת קליפורניה. המחוז גובל במחוז סן דייגו במערב, במדינת אריזונה במזרח, בעמק ריברסייד בצפון, ובמקסיקו בדרום. בירת המחוז היא אל סנטרו המונה כ-40,000 תושבים, והמחוז כולו מונה כ-143,000 תושבים. רוב המחוז שוכן מתחת לפני הים ובשל אפקט מדבר צל גשם לא יורדים כמעט משקעים. לכן בהיותו אחד האזורים הצחיחים ביותר ונטולי מקורות מים בארצות הברית הוא לא יושב עד המאה ה-19. חוקר הארצות מלצ'יור דיאס עבר במקום ב-1540, כמו גם חואן באוטיסטה דה אנסה (Juan Bautista de Anza) ב-1776. שנים אחר-כך בעקבות מלחמת ארצות הברית–מקסיקו סיפחה ארצות הברית את חלקו הצפוני של העמק, בעוד שחלקו הדרומי נותר בשליטה מקסיקנית. יישובים קטנים קמו באזורים של אקוויפר טבעי בתחילת המאה ה-19 באתר של העיר מקסיקלי של ימינו, אבל התיישבות הגדולה החלה רק בסוף המאה ה-19. המחוז הוקם בשנת 1907 מהחלק המזרחי של מחוז סן דייגו והוא המחוז האחרון שהוקם בקליפורניה. שמו ניתן לו על שם עמק אימפריאל המשתרע על רוב שטחו. מחוז אימפריאל משתרע על 11,608 ק"מ מרובעים, אשר מתוכם 10,812 ק"מ מרובעים אדמה ו-795 (6.85%) ק"מ מרובעים מים הכוללים את ימת סלטון, אגם מלח באזור הנמוך ביותר במחוז, 72 מטרים מתחת לפני הים. הרי השוקולד הוא רכס הרים מזרחית לימת סלטון המשתרע למצפון-מערב לדרום-מזרח לאורך 97 ק"מ. מזרחית להם זורם נהר הקולורדו המהווה את גבולו המזרחי של המחוז עם מדינת אריזונה. מחוז אימפריאל אינו צפוף באוכלוסין ושלוש הערים הגדולות בו הן: אל סנטרו שבה נמצא המרכז האדמיניסטרטיבי של המחוז וחיים בה כ-143,000 תושבים. קלקסיקו בה חיים כ 60,000 תושבים. בראוולי בה חיים כ 22,000 תושבים. מחוז אימפריאל הוא מחוז המאוכלס בדלילות יחסית, כאשר בהמפקד שנערך ב-2000 נמנו בו כ-142,000 נפש, כ-39,300 משקי בית וכ-31,400 בתי אב. צפיפות האוכלוסין לפי אותו מפקד עמדה על כ-34 נפש לקמ"ר. בין תושבי המחוז 49.37% לבנים, 3.95% שחורים, 1.87% אינדיאנים, 1.99% אסיאתים ו-40% אחרים. נמל תעופה מחוז אימפריאל נמצא בעיר אימפריאל, המונה 11,000 תושבים ושוכנת מעט צפונית מהעיר אל סנטרו. נמל תעופה הבינלאומי של קלקסיקו הוא נמל תעופה השייך לעיריית קלקסיקו ומשרת את תושביה. מסילות רכבת של אמטרק עוברות דרך העמק אך אין תחנות רשמיות. מדיה וקבצים בנושא אימפריאל בוויקישיתוף אתר האינטרנט הרשמי של אימפריאל (באנגלית) אתר האינטרנט של מחוז אימפריאל אימפריאל, ברשת החברתית אקס (טוויטר) Anza Trail
יהדות אתיופיה (פירושונים)

האם התכוונתם ל... יהדות אתיופיה – כלל הקהילות היהודיות באתיופיה. ביתא ישראל – שמה של הקהילה היהודית העתיקה שהתקיימה בשטחן של קיסרות אקסום והאימפריה האתיופית, לימים אתיופיה. ביתא ישראל (מינוח) – הגדרת המונח פלאשמורה – שמה של הקהילה המכונה בישראל "פרס מורה". עדנים – שמן של מספר קהילות יהודיות באתיופיה שמוצאן בעדן שבתימן. עליית יהדות אתיופיה ישראלים יוצאי אתיופיה – כלל העולים לישראל וצאצאיהם.
אל סנטרו

אל סנטרו (מספרדית: El Centro - המרכז) היא בירת מחוז אימפריאל שבדרום-מזרח מדינת קליפורניה, ארצות הברית. העיר מונה כ-38,000 תושבים והיא המרכז האדמיניסטרטיבי, הכלכלי והתרבותי של המחוז. היא שוכנת כ-15 ק"מ צפונית לגבול עם מקסיקו ולעיר מקסיקלי שלידו. העיר שוכנת בגובה של 50 מטר מתחת לפני הים במרכזו של עמק אימפריאל, והיא העיר הגדולה ביותר בארצות הברית הנמצאת בגובה הנמוך מפני הים. העיר הגדולה הקרובה ביותר היא סן דייגו ואחריה יומה שבמדינת אריזונה. העיר משתרעת על שטח של 24.9 ק"מ רבועים. העיר הוקמה במקור על ידי עובדים שבנו את מסילת הרכבת העוברת בעמק. בהתחלה הייתה זו עיר אוהלים לאורך המסילה שנדדה עם התקדמות בניית המסילה עד שהגיעה לאזור בו נמצאת כיום העיר המודרנית. רוב העובדים נשארו באזור עם משפחתם ובשנת 1910 נבנה מבנה קבע הראשון ולאחר מכן החלו להיבנות מבני קבע נוספים. העיירה נקראה בהתחלה "וורטינגטון" (Worthington). בשנות ה-20 של המאה ה-20 הוחלף שמה ל"אל סנטרו". גידול האוכלוסייה היה איטי מאוד עד שנות ה-30. מאז אוכלוסיית העיר החלה לגדול. בשנת 1960 חיו בעיירה 10,000 תושבים. האקלים באל סנטרו שנמצאת באזור מדברי הוא צחיח. רק 76 מ"מ בממוצע של גשם ו-350 ימים של שמש. אחוז הלחות בעיר עומד על 24%. מדיה וקבצים בנושא אל סנטרו בוויקישיתוף אתר האינטרנט הרשמי של אל סנטרו (באנגלית) אל סנטרו, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
בית ג'יז

בית ג'יז (בערבית بيت جيز) היה כפר ערבי בגבול הרי יהודה ושפלת יהודה כ-14 קילומטרים דרומית מזרחית לרמלה וכשלושה קילומטרים מדרום מערב ללטרון, בגובה 310 מטר מעל פני הים. לפי זאב וילנאי ייתכן שהשם הערבי בית ג'יז משמר שמו של יישוב קדום בשם גיזו מתקופת המקרא. ממנו באו גבורים לחילות דוד המלך, כפי שנזכר בספר דברי הימים א', פרק י"א, פסוק ל"ד: "בְּנֵי הָשֵׁם הַגִּזוֹנִי". פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בעקבות מאורעות תרפ"ט הוטל על הכפר עונש קיבוצי בסך של 1,200 לירות על חלקם של תושבי הכפר בהחרבת כפר אוריה. הכפר היה שייך לנפת רמלה מחוז לוד (1945), שטחי אדמותיו היו 8,357 דונם ובשנת 1945 מנה 550 נפשות. במלחמת העצמאות במהלך מבצע בן נון א' ב-25 במאי 1948 הכפר נכבש והתרוקן מתושביו. בשלב הראשון של מלחמת העצמאות, ב-11 בינואר 1948, תקפו לוחמים מן הכפר ומח'רבת א-פאר את היישוב כפר אוריה שממזרח לרמלה. ההתקפה נבלמה על ידי כוח פלמ"ח וטור משוריין בריטי. בקרב נהרגו שלושה לוחמים יהודים ועשרים וחמישה לוחמים ערבים. בהמשך המלחמה הלחימה באזור הייתה במסגרת הניסיונות לכבוש את לטרון במבצעי בן נון א' וב'. בית ג'יז נכבשה לראשונה על ידי גדוד 72 של חטיבה 7 (ב-25 במאי) ובסופו של יום זה פונו הכוחות מן המקום. ב-27 במאי במסגרת ההכנות למבצע בן נון ב' נתפסה בית ג'יז מחדש, הכוחות התבססו שם, הופעל מכשיר קשר והונחו קווי טלפון ובית ג'יז הפך למשלט ישראלי שחלש על האזור. לאחר הכישלון במבצע בן נון ב', לטרון נשארה בידי הלגיון הערבי והכביש לירושלים נשאר חסום. עקב כך נסללה דרך עוקפת ששימשה לפריצת המצור היא דרך בורמה דרך זו עברה בבית ג'יז. במרחק של כ-3 קילומטרים מזרחית לבית ג'יז שכן הכפר הערבי בית סוסין, שנהרס גם הוא במלחמת העצמאות. בין הכפרים, על גבעה כקילומטר מזרחית לבית ג'יז נבנה בתקופת המנדט הבריטי בית ספר משותף לשני הכפרים. באתר בית הספר הוקם מאוחר יותר מצפה הראל. המבנה הנטוש קיים עד היום והתפרסם כמקום בו נערך משפט השדה הצבאי בפרשת משפטו והוצאתו להורג של סרן מאיר טוביאנסקי באשמת בגידה. מאיר טוביאנסקי נמצא אשם במשפט והוצא להורג על ידי כיתת יורים, ההוצאה להורג לא נערכה בבית הספר אלא בכפר בית ג'יז, בבית דו-קומתי שנותר על תילו עד היום בקיבוץ הראל, והנושא את השם "בית הקשתות". בניין בית הספר המשותף שרידי בתי הכפר מבנה קבר שיח' זאיד גיזו מדיה וקבצים בנושא בית ג'יז בוויקישיתוף מיכאל יעקובסון: סקירה על שרידי הכפר בית ג'יז, באתר 'חלון אחורי', 28 בינואר 2015. ד"ר זאב וילנאי, אנציקלופדיה לידיעת הארץ, הוצאת ידיעות אחרונות, 1956, הערך גיזו עמ' 222 1650 לא"י על מחריבי כפר אוריה, דבר, 27 במרץ 1930 נגה קדמן, בצדי הדרך ובשולי התודעה, ספרי נובמבר, 2008, עמ' 146. בני מוריס, 1948 - תולדות המלחמה הערבית-ישראלית הראשונה שלמה שמיר, "...בכל מחיר" - לירושלים, הוצאת מערכות, תל אביב 1994 עמ' 278. על פי מקורות שונים היה בית הספר שייך למעשה לכפר בית ג'יז
יוניברסל

האם התכוונתם ל... סרטי יוניברסל (Universal Studios או Universal Pictures) – חברה אמריקאית להפקה והפצת סרטים יוניברסל מיוזיק גרופ (Universal Music Group) – חברת תקליטים מהגדולות בעולם שברולט סדרה AD יוניברסל – מכונית משפחתית, מתוצרת חטיבת המכוניות שברולט בחברת ג'נרל מוטורס האמריקאית נפילד יוניברסל – היא סדרת טרקטורים בתצורות : 4 גלגלים ו-תלת אופן שיוצרה על ידי "החטיבה החקלאית מוריס מוטורס", חברת-בת של יצרנית הרכב הבריטית "Morris Motors" בין השנים 1967–1948 בבריטניה אוניברסל
פסטיבל הפרסום בקאן

פסטיבל הפרסום בקאן (בצרפתית: Le festival international de la créativité) הוא פסטיבל בן שבעה ימים הנערך מדי שנה בעיר קאן שבצרפת. בפסטיבל מוענקים פרסי האריה, הנחשבים לפרסים היוקרתיים ביותר בענף, לזוכים בתחרויות הפרסום בקטגוריות השונות. ב-2008 השתתפו בפסטיבל למעלה מ-10,000 נציגים מ-85 מדינות. הפסטיבל נוסד ב-1954 בהשראת פסטיבל הקולנוע בקאן, על ידי קבוצת יזמים מענף הפרסום שביקשה לקדם את הפרסום בקולנוע. הפסטיבל הראשון נערך בוונציה, כשלתחרות נרשמו 187 פרסומות מ-14 מדינות. הפרס בתחרות בדמות האריה נוצר בהשראת האריות מכיכר סן מרקו המקומית. הפסטיבל השני נערך במונטה קרלו ומאז נדד בין מונטה קרלו לקאן, עד לשנת 1984 בה נתקבע מושבו בקאן. ב-1992 שונה שם הפסטיבל מפסטיבל סרטי הפרסום הבינלאומי לפסטיבל הפרסום הבינלאומי, כחלק ממגמה להרחיב את העיסוק גם באמצעי פרסום נוספים כגון בדפוס ובעיתונות. ב-1998 נפתחה התחרות גם לאמצעי פרסום באינטרנט וב-2005 גם לתחום הפרסום ברדיו. ב-2004 נרכשו הזכויות לפסטיבל על ידי ענקית התקשורת וההפקות הבריטית EMAP. במהלך הפסטיבל ישנה גם תחרות הפתוחה לצוותים מקצועיים עד גיל 29, ומתרחשת במהלך הפסטיבל. כל צוות מיצג מדינה (וגם צוות אחד שמגיע דרך תחרות מקדימה ביו-טיוב "The 48 Hour YouTube Cannes Young Lions Ad Contest") כל צוות מתמודד על אחת מארבע הקטגוריות (פרינט, סייבר, פילם ואסטרטגיה שיווקית), צוות סייבר או פרינט מורכב מארט דיירקטור וקופי רייטר. כל צוות מקבל 24 שעות להכין בריף המקדם ארגון חברתי. אתר האינטרנט הרשמי של פסטיבל הפרסום בקאן יניב אביטל, מלך האריות, אתר nrg, ‏9 ביוני 2007 פסטיבל הפרסום בקאן, ברשת החברתית אקס (טוויטר) ענת ביין-לובוביץ', מנהלי הקריאייטיב מסכימים: "תהיה לנו שנה טובה בקאן", גלובס, 5 ביוני 2008
השדרה החמישית

השדרה החמישית (באנגלית: Fifth Avenue) היא ציר תנועה ראשי ברובע מנהטן, בעיר ניו יורק. השדרה חוצה את הרובע לאורכו מדרום לצפון. היא הפכה לאחד מסמליה המובהקים של ניו יורק, בשל מרכזיותה וריכוז האתרים שלאורכה. השדרה מתחילה בוושינגטון סקוור פארק (אנ') בדרום, ועולה צפונה בקו ישר כסרגל (כיתר השדרות במנהטן) דרך גריניץ' וילג' ומידטאון עד רחוב 143 מערב בשכונת הארלם בצפון מנהטן. בנוסף, תוחמת השדרה את גבולו המזרחי של הסנטרל פארק. בגלל מרכזיותה, השדרה נחשבת גם "עמוד השדרה" של מנהטן: היא מהווה את נקודת האפס שבה מתחיל מספור הבתים בכל הרחובות החוצים אותה. חלק הרובע שממזרחה נקרא "איסט סייד" (East Side) וחלק הרובע שממערבה נקרא "וסט סייד" (West Side). חלקה של השדרה העובר במידטאון הוא מסחרי ברובו (למשל אזור היהלומים). לאורכו בנייני משרדים (חלקם אתרים בולטים כגון בניין אמפייר סטייט, קתדרלת פטריק הקדוש ומרכז רוקפלר), וכן עסקים וחנויות יוקרה, ספריית העיר ניו יורק ומלון פלאזה המפורסם. צפונה יותר, בין הרחובות 60 ל-90, בחלקה הגובל בסנטרל פארק, נמצאים המוזיאונים העיקריים של ניו יורק, ביניהם מוזיאון המטרופוליטן לאמנות ומוזיאון גוגנהיים, עובדה שזיכתה חלק זה של השדרה בכינוי "מייל המוזיאונים". חלק זה של השדרה מציין גם את גבולו המערבי של האפר איסט סייד – רובע המגורים היוקרתי של צפון-מזרח העיר, שבתי המידות שבנו עשירי ניו יורק בתחילת המאה ה-20 בחלק זה של השדרה, כשפניהם לפארק, זיכו אותו בכינוי "שורת המיליונרים". השדרה החמישית נסגרת לתנועה בחלק גדול מימי הראשון בשבוע, שבהם היא הופכת מסלול למצעדים שונים. כמה מהבולטים בהם – מצעד יום פטריק הקדוש של הקהילה האירית, מצעד הגאווה של הקהילה ההומוסקסואלית, והמצעד השנתי של תמיכה בישראל. בשנת 2017, הוכרז כי גורד שחקים חדש יעלה בשדרה החמישית. מייל השדרה החמישית מדיה וקבצים בנושא השדרה החמישית בוויקישיתוף "Moscow architecture studio Meganom to design slender supertall New York skyscraper". The Calvert Journal (באנגלית). נבדק ב-2017-06-07. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
I've Got a Feeling

I've Got a Feeling (יש לי תחושה) הוא שיר של הביטלס מהאלבום Let It Be שיצא בשנת 1970. זהו בעצם שילוב של שני שירים: שירו של פול מקרטני "I've Got a Feeling", ושירו של ג'ון לנון "Everybody Had a Hard Year" שנכתב בזמן הקלטות האלבום הלבן, כשהריף המרכזי של הגיטרה בא מהשיר "Watching Rainbows" של לנון. השיר של מקרטני נכתב עבור חברתו לינדה איסטמן (שמאוחר יותר הייתה לאשתו), בו הוא אומר לה שהיא כל מה שהוא חיפש אי פעם. השיר של לנון הוא תפילה, בה כל שורה מתחילה במילה "Everybody". בעוד השיר של מקרטני אופטימי מאוד, לנון מספר בשיר שלו שהייתה לו שנה קשה. הייתה זו שנה בה לנון התגרש מאשתו הראשונה, התרחק מבנו, ג'וליאן, חברתו יוקו אונו עברה הפלה והוא נעצר על החזקת סמים. בסרט Let It Be מצהיר לנון בהומור כי כתב את השורה "everybody had a hard year" בלילה שלפני. מספר אמנים ביצעו גרסאות כיסוי לשיר, חלק מהם היו בילי פרסטון ופרל ג'אם. פול מקרטני כלל את השיר בהופעותיו במסגרת סיבוב ההופעות שערך בשנת 2008, בהן גם הופעתו בישראל. עם זאת, במהלך ביצוע השיר נמנע מקרטני מלשיר את החלק שכתיבתו מיוחסת לג'ון לנון, ואת השורות הללו שרו חברי הלהקה שהיו עמו על הבמה. מידע על היצירה "I've Got a Feeling" באתר מיוזיק בריינז רשמים של אלן וו. פולק על השיר The Beatles Bible: I've Got A Feeling
יחס כפול

בהינתן רביעיית נקודות ( a , b , c , d ) {\displaystyle (a,b,c,d)} במישור (הממשי או המרוכב), היחס הכפול ביניהן מוגדר בנוסחה: ( a − c ) ( b − d ) ( a − d ) ( b − c ) {\displaystyle {\frac {(a-c)(b-d)}{(a-d)(b-c)}}} . שמו של היחס הכפול מגיע מכך שהוא מתאר את היחס בין היחס ( a − c ) ( a − d ) {\displaystyle {\frac {(a-c)}{(a-d)}}} ובין היחס ( b − c ) ( b − d ) {\displaystyle {\frac {(b-c)}{(b-d)}}} . היחס הכפול הוא שמורה של העתקת מביוס ושל העתקות פרויקטיביות. בגלל האופי הסימטרי של ביטוי היחס הכפול, תמורות בין ארבע הנקודות ( a , b , c , d ) {\displaystyle (a,b,c,d)} יניבו לכל היותר שישה ערכים שונים של היחסים הכפולים ביניהן. למשל, אם נחליף את ( a , b , c , d ) {\displaystyle (a,b,c,d)} ב- ( b , a , d , c ) {\displaystyle (b,a,d,c)} נקבל את הביטוי ( b − d ) ( a − c ) ( b − c ) ( a − d ) {\displaystyle {\frac {(b-d)(a-c)}{(b-c)(a-d)}}} , השווה ליחס הכפול המקורי. ככלל, בהינתן רביעיית נקודות בעלת יחס כפול λ {\displaystyle \lambda } , שינוי סדר הקואורדינטות בה יניב את הערכים הבאים: ליחס הכפול ישנה הגדרה שונה ושקולה בגאומטריה פרויקטיבית: יהיו a = ( a 0 a 1 ) ,   b = ( b 0 b 1 ) ,   c = ( c 0 c 1 ) ,   d = ( d 0 d 1 ) {\displaystyle a={\begin{pmatrix}a_{0}\\a_{1}\end{pmatrix}},\ b={\begin{pmatrix}b_{0}\\b_{1}\end{pmatrix}},\ c={\begin{pmatrix}c_{0}\\c_{1}\end{pmatrix}},\ d={\begin{pmatrix}d_{0}\\d_{1}\end{pmatrix}}} ארבע נקודות על הישר הפרויקטיבי. כן תהיה T {\displaystyle T} העתקה פרויקטיבית המקיימת T ( a ) = ∞ {\displaystyle T(a)=\infty } , T ( b ) = 0 {\displaystyle T(b)=0} ו־ T ( c ) = 1 {\displaystyle T(c)=1} . היחס הכפול בגאומטריה פרויקטיבית מוגדר להיות T ( d ) {\displaystyle T(d)} . מהיות a , b , c {\displaystyle a,b,c} שלוש נקודות בעלות שתי דרגות חופש, ניתן לבטא את c {\displaystyle c} כצירוף ליניארי: c = α a + β b {\displaystyle c=\alpha a+\beta b} . אולם, מכיוון שנקודות על הישר הפרויקטיבי אינן משתנות תחת כפל בקבוע, נסמן מחדש a = α a {\displaystyle a=\alpha a} ו־ b = β b {\displaystyle b=\beta b} . כלומר, מתקיים T ( α a ) = ( 1 , 0 ) {\displaystyle T(\alpha a)=(1,0)} (נקודת האינסוף בקואורדינטות הומוגניות) וכן T ( β b ) = ( 0 , 1 ) {\displaystyle T(\beta b)=(0,1)} (נקודת האפס בקואורדינטות הומוגניות). כמו את c {\displaystyle c} , ניתן לבטא גם את d {\displaystyle d} כצירוף ליניארי: d = γ a + δ b {\displaystyle d=\gamma a+\delta b} . מכך נובע: T ( d ) = T ( γ α ( α a ) + δ β ( β b ) ) = γ α ( 1 , 0 ) + δ β ( 0 , 1 ) = ( γ α , δ β ) = ( γ β α δ , 1 ) {\displaystyle T(d)=T\left({\frac {\gamma }{\alpha }}(\alpha a)+{\frac {\delta }{\beta }}(\beta b)\right)={\frac {\gamma }{\alpha }}(1,0)+{\frac {\delta }{\beta }}(0,1)=\left({\frac {\gamma }{\alpha }},{\frac {\delta }{\beta }}\right)=\left({\frac {\gamma \beta }{\alpha \delta }},1\right)} באמצעות נוסחת קרמר ניתן לקבל ביטויים מפורשים למקדמים α‏, β‏, γ ו־δ, ומהם לקבל את השקילות בין שתי ההגדרות. יחס כפול, באתר MathWorld (באנגלית) יחס כפול, באתר אנציקלופדיה בריטניקה (באנגלית)
מיס אמריקה

תחרות מיס אמריקה היא תחרות יופי שנתית הנערכת בין נשים צעירות בארצות הברית. התחרות נערכת ב-50 מדינות ארצות הברית, בוושינגטון די. סי. ובאיי הבתולה של ארצות הברית. לזוכה בתחרות הלאומית ניתן התואר "מיס אמריקה" למשך שנה. התחרות נערכה לראשונה באטלנטיק סיטי בשנת 1921, ונערכה שם מדי שנה בחודש ספטמבר עד שנת 2004. בשנת 2006 עברה התחרות ללאס וגאס. הפרס בתחרות הוא מלגת לימודים. ונסה ויליאמס - השחקנית הידועה עבור תפקידיה ב"בטי המכוערת", "עקרות בית נואשות" ו"האישה הטובה" - הייתה מיס ניו יורק 1983, וזכתה בתואר מיס אמריקה של שנת 1984. היא הייתה האפרו-אמריקאית הראשונה שזכתה בכתר. לקראת סוף שנת התואר שלה, התגלו תמונות עירום שלה שפורסמו ללא רשותה במגזין הגברים פנטהאוז. תחת לחץ ציבורי, ויליאמס ויתרה על הכתר, והסגנית הראשונה לתואר, מיס ניו ג'רזי, סוזט צ'ארלס. בתחרות של שנת 2016, ויליאמס הוזמנה לכהן כשופטת הראשית של התחרות, ומנכ"ל מיס אמריקה, סאם הסקל, התנצל בפניה התנצלות פומבית על מאורעות 1984. בס מאירסון 1945 - נציגת ניו יורק לי מריוותר, 1955 - נציגת סן פרנסיסקו ונציגת קליפורניה אליזבת גרייסן 1982 - נציגת ארקנסו ונסה ויליאמס 1984 - נציגת ניו יורק - ויתרה על התואר בעקבות סקנדל קתרין שינדל 1998 - נציגת אילינוי - התברר שאביה הוא מהמארגנים הבכירים של התחרות, אך לא נשלל ממנה תוארה. ג'ואן בלונדל 1926 - נציגת דאלאס - מקום 4 קלוריס ליצ'מן 1946 - נציגת שיקגו ורה מיילס 1948 - נציגת קנזס קרול מוריס 1955 - נציגת איווה - ניצחה במיס ארצות הברית ובמיס תבל לשנת 1956. אניטה בריאנט 1959 - נציגת אוקלהומה - מקום 2 סוזן בוקנר 1972 - נציגת וושינגטון דלתה בורק 1975 - נציגת פלורידה ברנדה סטרונג 1980 - נציגת אריזונה בובי איקס 1983 - נציגת ג'ורג'יה ננסי אודל 1988 - נציגת קרוליינה הדרומית ג'רי ראיין 1990 - נציגת אילינוי - מקום 3 טריש ריגן 1994 - נציגת ניו המפשיר שנדי פינסי 2003 - נציגת מיזורי טוני דנזה - 2001 ויין בריידי - 2002 כריס הריסון - 2004–2005, 2011–2018 ג'יימס דנטון - 2006 מריו לופז - 2007, 2009–2010 רוס מת'יוס - 2019 אתר האינטרנט הרשמי של מיס אמריקה (באנגלית) רונית צח, עכבר העיר אונליין, יופי זה המצאה של מכוערות, באתר הארץ, 6 בפברואר 2009 מתהילה לנפילה: מתה מיס אמריקה היהודייה, באתר ynet, 6 בינואר 2015 מיס אמריקה, באתר אנציקלופדיה בריטניקה (באנגלית) דנה קסלר, בס מאיירס, מיס אמריקה היהודייה, באתר אנו, 8 בפברואר 2023 ערך זה הוא קצרמר בנושא תרבות ובנושא ארצות הברית. אתם מוזמנים לתרום לוויקיפדיה ולהרחיב אותו.
כלב עבודה ושירות

כלב עבודה ושירות הוא כלב המשמש כחיית עבודה, ולא רק כחיית מחמד. המונח "כלבי עבודה ושירות" משמש בשלושה מובנים עיקריים: כלבים המבצעים מטלות מוגדרות המסייעות לבני אדם בעבודתם, יהא גזעם אשר יהא. כך, למשל, כלבי מרעה, המסייעים לאיסוף ולהולכת עדרי צאן ובקר. כלבים המשתייכים לגזעים מוגדרים, אשר מטופחים בזכות תכונותיו הייחודיות של הגזע, אשר מאפשרות לו לבצע מטלות עבודה שונות (לא כולל כלבי תצוגה). כך, למשל, הגזע בורדר קולי ניחן באינסטינקט רעייה חזק[דרושה הבהרה]. גזעי כלבים בעלי מטרה ייעודית מסוימת, אשר יעודם המקורי היה ביצוע מטלות עבודה בשירות האדם, אולם אינם משמשים יותר למטלות אלה[דרושה הבהרה]. תפקידים רפואיים וסיעודיים: כלבי שירות וסיוע: משמשים בעלי נכויות שונות בביצוע פעולות יומיומיות. דוגמאות: כלבים שייעודם הוא סיוע לאנשים בעלי מוגבלות בניידות, כלבי נחייה לעיוורים, כלבי שמיעה לעזרת הסובלים מלקות שמיעה. כלבי טיפול: כלבים אלה תורמים לבריאותם הנפשית של המטופלים. כמו כן, משמשים לטיפול באנשים המוגבלים בניידות, או שאינם חופשיים להתהלך בציבור, דוגמת קשישים המרותקים לכיסאות גלגלים, או למיטתם. כלבי תרפיה וכלבים המסייעים באבחנה רפואית. כלבי סיור, גישוש וחיפוש. נמצאים בעיקר בשירות גופים ביטחוניים, דוגמת צבא ומשטרה. כלבי חילוץ והצלה: כלבים המאומנים למשיית טובעים במים, להוצאת לכודים מבניינים הרוסים ולאיתור אותות חיים לאחר אסונות, דוגמת התמוטטות מבנה, סיוע בחילוץ לכודים בתנאי שטח קשים, דוגמת יערות עבותים. כלבים אלה משמשים הן למציאת אנשים חיים והן למציאת גוויות. כלבים Mercy dog פעלו בצבאות שונות במהלך הלחימה. כלבי גישוש (אנ'): כלבים היכולים לסייע במעקב אחר עקבות אדם (מבוקש או חטוף), בניסיון לאתרו. כלבים לגילוי סמים, חומרי נפץ ואמצעי לחימה (אמל"חים). כלבי סיור. כלבי רועים. כלבי מזחלות וכלבים אשר מושכים עגלות משא: נמצאים בשימוש בעיקר באזור סקנדינביה. כלבי ציד. כלבי שמירה. כלבי הגנה וכלבי תקיפה, עבור יחידות צבא ומשטרה. אמנויות הבמה: כלבים המבצעים פעלולים בקרקס או בקולנוע; כלבים המשמשים כלי בידורי בקרבות כלבים. יחידת עוקץ בעלי חיים בשירות כוחות הביטחון יחידת הכלבנים לישראל רועה קווקזי רועה גרמני מדיה וקבצים בנושא כלב עבודה ושירות בוויקישיתוף תמונות כלבי הצלה. תמונות כלבי משא. כלבי הצלה בפעולה-יכל. כלב עבודה ושירות, באתר אנציקלופדיה בריטניקה (באנגלית)
מחוזות קזחסטן

מבחינה מנהלית קזחסטן מחולקת ל-17 מחוזות (облыстар, אובליסטאר) ו-4 ערים בעלות מעמד מיוחד (אלמטי - העיר הגדולה במדינה, אסטנה - הבירה, בייקונור - הוחכרה לרוסיה עד לשנת 2050 ושימקנט). השינוי האחרון בחלוקה מנהלית בוצע במרץ 2022 כאשר הוקמו 3 מחוזות חדשים. מדיה וקבצים בנושא מחוזות קזחסטן בוויקישיתוף https://www.interfax.ru/world/828462 ערך זה הוא קצרמר בנושא גאוגרפיה של קזחסטן. אתם מוזמנים לתרום לוויקיפדיה ולהרחיב אותו.
בת' גיבונס

בת' גיבונס (אנגלית: Beth Gibbons; נולדה ב-4 בינואר 1965) היא זמרת וכותבת שירים אנגליה, והסולנית של הרכב פורטיסהד. גיבונס עברה בגיל 22 לבריסטול כדי לקדם את קריירת השירה שלה, שם פגשה את ג'וף בארו (Geoff Barrow), שותפה לפורטיסהד. באוקטובר 2002 חברה גיבונס לפול ווב, המכונה Rustin man‏. יחד הם הוציאו את האלבום Out of season. מדיה וקבצים בנושא בת' גיבונס בוויקישיתוף אתר האינטרנט הרשמי של בת' גיבונס (באנגלית) איתמר זהר, הקול המהפנט של בת גיבונס, באתר הארץ, 29 בנובמבר 2023 בת' גיבונס, ברשת החברתית פייסבוק בת' גיבונס, ברשת החברתית אקס (טוויטר) בת' גיבונס, ברשת החברתית אינסטגרם בת' גיבונס, סרטונים בערוץ היוטיוב בת' גיבונס, במסד הנתונים הקולנועיים IMDb (באנגלית) בת' גיבונס, במסד הנתונים הקולנועיים KinoPoisk (ברוסית) בת' גיבונס, באתר אפל מיוזיק (באנגלית) בת' גיבונס, באתר ספוטיפיי בת' גיבונס, באתר סאונדקלאוד (באנגלית) בת' גיבונס, באתר Last.fm (באנגלית) בת' גיבונס, באתר AllMusic (באנגלית) בת' גיבונס, באתר MusicBrainz (באנגלית) בת' גיבונס, באתר דיזר בת' גיבונס, באתר Discogs (באנגלית) בת' גיבונס, באתר Songkick (באנגלית) בת' גיבונס, באתר Genius בת' גיבונס, באתר טיידל (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
דומניאנו

דומניאנו (באיטלקית: Domagnano) היא אחת מתשע הקסטלי, היחידות האדמיניסטרטיביות המרכיבות את סן מרינו. העיר ממוקמת בצפון-מזרח המדינה ומשתרעת על שטח של 6.62 קמ"ר. בשנת 2006 התגוררו בדומניאנו 2,865 תושבים. העיר גובלת בסראוואלה, בפאטאנו ובבורגו מג'ורה. קבוצת הכדורגל של העיר היא אף.סי. דומניאנו. מדיה וקבצים בנושא דומניאנו בוויקישיתוף אתר האינטרנט הרשמי של דומניאנו ערך זה הוא קצרמר בנושא יישובים באירופה. אתם מוזמנים לתרום לוויקיפדיה ולהרחיב אותו.